《饯陈匝峰之廉泉》
宋代·赵善璙

桃源渺何处，梦短到家难。
不办一丘费，犹为九品官。
鹤嫌新俸薄，鸥讶旧盟寒。
附翼攀鳞事，书生不敢干。

作者简介：字德纯，南海（一作歙）人。生卒年均不详，约宋理宗绍定中前后在世。少苦学登第。为德清县簿。尝谓士大夫莅官临民，不明九章则无以断疑。后除大理评事。累官书郎。善璙著有自警编九卷，《四库总目》行于世。